als_Latn dik_Latn sag_Latn
BE, plan për t’iu kundërvënë “fushatës disinformuese” të Rusisë
11/03/2015
11/03/2015
Federica Mogherini, gjate nje konference per shtyp per task-forcen antisemitizem
Liderët e BE-së, të cilët do të takohen së bashku më 19 dhe 20 mars, do t’i japin 3 muaj kohë Përfaqësueses së Lartë të Marrëdhënieve me Jashtë, Federica Mogherini, deri në samitin e ardhshëm të qershorit, për të punuar mbi mënyrën sesi të mbështetet liria e medias dhe vlerave europiane në Rusi.
“Këshilli Europian thekson edhe njëherë nevojën për të sfiduar fushatat e vazhdueshme disinformuese të Rusisë dhe fton Përfaqësuesen e Lartë të përgatisë deri në qershor për KE-në një planveprimi mbi komunikimin strategjik në mbështetje të lirisë së shtypit dhe vlerave të BE-së”, thuhet në draftin e hartuar. “Mirëpresim vendosjen e një ekipi komunikimi si hap i parë në lidhje me këtë çështje”, shtohej më tej në draftin në fjalë.
Televizionet ruse të financuara nga shteti, si “Russia Today”, të cilat transmetojnë në anglisht, spanjisht, arabisht, gjermanisht dhe frëngjisht, kanë zgjeruar me shpejtësi operacionet e tyre. Ndërkohë që shumë rrjete perëndimore transmetimi i kanë shkurtuar shërbimet në rusisht, që pas Luftës së Ftohtë.
Diplomatët e BE-së kanë thënë se unioni duhet të gjejë një rrugëzgjidhje për t’iu kundërvënë disinformimit, qoftë brenda vetë territorit rus, ashtu edhe në vende europiane si Gjermania, apo në vendet fqinje me Rusisë dhe që janë anëtarësuar në BE, por me minoritete të mëdha rusishtfolësish, si për shembull shtetet baltike.
Televizioni vendas i Rusisë, nën kontrollin e rreptë të shtetit, ka portretizuar kryengritjen proruse në Ukrainën lindore si një reagim spontan pas “grushtit të shtetit” të forcave nacionaliste ukrainase në Kiev. Perëndimi akuzon Moskën se ka nxitur luftimet, duke dhënë ndihma në ushtarë dhe armatime, gjë që Kremlini e mohon.
Nëntorin e kaluar, Rusia nisi një organizatë mediatike të përshtatur me zhvillimet më të fundit teknologjike, të përbërë nga qindra gazetarë jashtë shtetit, me qëllim për të largojë pjesën tjetër të botës nga ajo që e quajti si propagandë agresive të Perëndimit, duke e quajtur atë “Sputnik” (satelit artificial), duke i bërë kështu jehonë Luftës së Ftohtë.
Korrespondentja e “Russia Today” me banim në Londër, Sara Firth, dha dorëheqjen korrikun e vitit të kaluar për shkak të mbylimit që i bëri ky televizion rrëzimit të avionit malajzian “MH17”, duke e akuzuar atë për “keqinformim të dukshëm dhe tronditës”. Ndërkohë, më herët, edhe korrespondentja e “RT” nga Uashingtoni kishte dhënë dorëheqjen, duke e fajësuar këtë rrjet mediatik për “zbukurim” të ndërhyrjes ushtarake të Moskës në Krime. / Top Channel
Ukraina
LAJME TE NGJASHME
VLERËSO KËTË LAJM
KRYESORET
Pa zgjidhje edhe takimi i tretë. Gruevski e Zaev njoftuan Ahmetin e Thaçin për takimin e Strasburgut
SONDAZH
MË TË LEXUARAT
- Lopë, dele e dhi si dhuratë për dorën e Malias
- Ja sa gota ujë duhet të pini gjatë ditës
- Shoku i ngushtë nuk ua thotë të gjitha...
- Vizita e Vuçiç në Tiranë, agjenda dyditore e kryeministrit të Serbisë
- Gazetari serb: Serbi-Shqipëri, drejt urave të reja
- Media e huaj komenton vizitën e Vuçiç: Historike! Mundësi për paqen në rajon
- UÇK: Ali Ahmeti, Menduh Thaçi dhe disa politikanë nga Kosova do ndëshkohen për tradhtinë në Kumanovë!
- Mbi 1 mijë efektivë të policisë për sigurinë e Vuçiç
- Doshi: Hetimet nuk kanë nisur ende. Në Shkodër mbështes Ademin
- Drogë në aksin Shqipëri-Kalabri-Siçili, 19 të arrestuar
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn